google/wiki40b huggingface dataset:
बीकाजी

बीकानेर का पुराना नाम "जांगळ प्रदेश ", तथा "विक्रमाखण्ड", "विक्रम नगर" या " विक्रमपुरी" था ! इसके संस्थापक राव बीकाजी (1465-1504 ई.) थे- जिनका जन्म 5 अगस्त 1438 ई. को में जोधपुर में हुआ | इनके पिता का नाम राव जोधा व माता रानी नौरंगदे थी! बीकाजी का विवाह करणी माता की उपस्थिति में पूगल के राव शेखा भाटी की पुत्री "रंगकंवर" के साथ हुई! कहा जाता है- जोधपुर के संस्थापक राव जोधा के पुत्र राव बीका ने अपने पिता से अलग हो कर अपने विश्वस्त 5 सरदारों के साथ नये राज्य की स्थापना हेतु जोधपुर से उत्तर पूर्व की ओर कूच किया और अपनी कुलदेवी ‘करणी माता’ के वरदान से अनेक छोटे-बड़े स्थानों स्थानीय जाटों एवं कबीलों को जीत कर ‘जांगल’ नामक इस प्राचीन क्षेत्र में सन् 1456 में राठौड़ राजवंश की नींव रखी।
बीकानेर की स्थापना के पीछे दो कहानियाँ सुनने में आती हैं।
पहली तो यह कि, नापा साँखला ने, जो बीकाजी के मामा थे, जोधाजी से कहा –“आपने भले ही सांतळ जी को जोधपुर का उत्तराधिकारी बना दिया है, किंतु बीकाजी को कुछ सैनिक और सारुँडे का पट्टा दे दीजिये। वह वीर है तथा भाग्य का धनी भी, वह आपके आशीष से अपने बूते खुद अपना नया राज्य स्थापित कर लेगा।’ जोधाजी ने नापा की सलाह मान ली और 500 सैनिकों की टुकड़ी सहित सारुँडे का पट्टा नापाजी को दे दिया। शूरवीर बीकाजी ने पिता का यह फैसला प्रसन्नतापूर्वक मान लिया। उस समय कांधल जी, रूपा जी, मांडल जी, नत्थू जी और नन्दा जी- ये पाँच सरदार (जो राव जोधा के सगे भाई थे) के अलावा नापा साँखला, बेला पडिहार, लाला लखन सिंह बैद, चौथमल कोठारी, नाहर सिंह बच्छावत, विक्रम सिंह पुरोहित, सालूजी राठी आदि लोगों ने बीकाजी का साथ दिया। इन सब सरदारों के साथ बीकाजी ने बीकानेर की स्थापना की। सालू जी राठी जोधपुर के ओसिंयां गाँव के निवासी थे। वे अपने साथ अपने आराध्यदेव मरूनायक या मूलनायक की मूर्ति भी साथ लाये थे जिसके सम्मान में आज भी उनके वंशज ‘साले की होली’ मोहल्ले में होलिका-दहन करते है। साले का असल अर्थ बहन के भाई के रूप में न होकर सालू जी के अपभ्रंश के रूप में लिया जाना चाहिए!
बीकानेर की स्थापना के पीछे दूसरी एक लोकप्रिय जनश्रुति ये है कि एक दिन जोधपुर नरेश राव जोधा दरबार में बैठे थे तो बीकाजी कुछ देर से आये तथा प्रणाम कर अपने चाचा कांथल से कानाफूसी करने लगे| यह देख कर राव जोधा ने व्यंग्य में कहा “ मालूम होता है कि दोनों चाचा-भतीजा किसी नए राज्य की स्थापना की योजना बना रहे हैं। “ इस पर बीका और कांथल ने कहा कि "यदि महाराज साहब ! आप की कृपा हुई तो जल्दी ही ऐसा ही होगा” और ये कहने के साथ ही साथ चाचा– भतीजा दोनों राजदरबार से उठ के चले आये |
इन्हीं दोनों ने मिल कर नए बीकानेर राज्य की स्थापना की। इस प्रकार एक ताने की प्रतिक्रिया से बीकानेर की स्थापना हुई| वैसे ये क्षेत्र तब भी निर्जन नहीं था इस क्षेत्र में जाटों की बसावट के कई 2 गाँव थे|
आसोज सुदी 10, संवत 1522, सन 1465 को बीकाजी ने जोधपुर से कूच किया तथा पहले मण्डोर पहुंचे ! राव बीका ने दस वर्ष तक भाटियों का मुकाबला किया मगर विजय हासिल न देख संवत 1442 में वर्तमान बीकानेर आ गये! उन्हीं ने 1488 ई.में बीकानेर नगर की स्थापना कर उसे अपनी राजधानी बनाया। बीकाजी ने विक्रम संवत 1542 में वर्तमान लक्ष्मीनाथ मन्दिर के पास, बीकानेर के प्रथम किले की नींव रखी जिसका प्रवेशोत्सव संवत 1545, वैशाख सुदी 2, शनिवार को मनाया गया! आज भी इस किले के अवशेष देखे जा सकते हैं| इस संबंध में एक लोक-दोहा बहुप्रचलित है -

 ‘पन्द्रह सौ पैंतालवे, सुद बैसाख सुमेर, थावर बीज थरपियो, बीका बीकानेर ||”

राज्य का दूर-दूर तक विस्तार करने वाले राव बीका की निधन-तिथि इतिहास की किताबों में आसोज सुदी तृतीया संवत 1561, सन् 1504 अंकित है !
आनतिमापी

आनतिमापी (inclinometer या clinometer) एक उपकरण है जिसकी सहायता से गुरुत्व के सापेक्ष किसी वस्तु का झुकाव (नति) मापा जाता है। इसे 'टिल्ट मीटर', 'टिल्ट इंडिकेटर', 'स्लोप गेज', 'प्रवणता मापी' आदि भी कहते हैं। नतिमापी के द्वारा धनात्मक तथा ऋणात्मक दोनों नतियाँ मापी जा सकती हैं।

परिचय

पूर्णत: मुक्त रूप से लटका हुआ चुंबक क्षितिज से जो कोण बनाता है उसे प्रेक्षणस्थल की नति या चुंबकीय डिप कहते हैं। दूसरे शब्दों में, चुंबकीय सदिश (magnetic vector) और क्षैतिज समतल के बीच के कोण को डिप या नति कहते हैं। डिप या नति का निर्धारण करने के लिए जिस उपकरण का प्रयोग किया जाता है उसे नतिमापी (Inclinometer) कहते हैं। इस यंत्र से पृथ्वी के चुंबकीय क्षेत्र की क्षितिज से नति तथा कुल बल नापा जा सकता है। चुंबकीय पदार्थों की पहचान के लिए इस सरल उपकरण का अत्यधिक प्रयोग किया जाता है।
नतिमापी एक पतली, कीलित, यंत्रसंतुलित और क्षैतिज धारुकों (bearings) पर चढ़ी हुई सरल सुई हैं। जब उपकरण के घूर्णन का समतल चुंबकीय याम्योत्तर में हो, तब सुई उस स्थान की परिणामी चुंबकीय क्षेत्र की दिशा में स्थिर हो जाती है और एक ऊर्ध्वाधर वृत्ताकार मापनी का डिप का कोण या नति का संकेत करती है। खान सर्वेक्षण में चुंबकीय पदार्थों की पहचान के लिए इस सरल उपकरण का अत्यधिक प्रयोग किया जाता है।
प्रयोगशालाओं में काम आनेवाले क्यू (Kew) पैटर्न के डिपवृत्तों में पतले इस्पात का एक चुंबक होता है जिसके साथ गोमेद (agate) क्षुरधारों (knief edges) पर टिके हुए एक सूक्ष्म इस्पात की धुरी की व्यवस्था होती है। यह दो उपयुक्त टेकों पर टिका रहता है जिन्हें चूड़ीदार सिरे की सहायता से उठाया या गिराया जा सकता है। उपकरण का प्रयोग करने के पहले आवश्यक संमजनों के द्वारा धुरी को वृत्ताकार मापनी के केंद्र पर लाना चाहिए। उपकरण के कलेवर को ऊर्ध्वाधर अक्ष के चारों ओर घुमाया जा सकता है और आधार पर स्थित क्षैतिज वृत्ताकार मापनी पर उसका दिगंश (azimuth) पढ़ा जा सकता है। सर्वप्रथम डिपवृत्त को समतल करते हैं और फिर उसे इतना घुमाते हैं कि सुई पूर्णत: ऊर्ध्वाधर (ऊर्ध्वाधर अक्ष पर पठन 90 डिग्री - 90 डिग्री) हो जाए। यह समतल स्पष्ट ही चुंबकीय याम्योत्तर पर लंबवत् होता है। अब इस उपकरण के आधार पर स्थित क्षैतिज मापनी के संकेतानुसार 90 डिग्री घूर्णित करते हैं। इस प्रकार सुई का घूर्णनतल चुंबकीय याम्योत्तर में लाया जाता है। इस अवस्था में ऊर्ध्वाधर मापनी पर सुई का पठन (सुई और क्षितिज के बीच का कोण) उस स्थान की वास्तविक नति या डिप है। एक सेट (set) प्रेक्षण की अवधि में यांत्रिक असंतुलन के अवशिष्ट प्रभाव को कम करने के लिए चुंबकीय सुई के चुंबकन की दिशा को कृत्रिम रीति से अनेक बार प्रतिवर्तित (reversed) करते हैं और ऊर्ध्वाधर वृत्त पर स्थापित वर्नियर पैमाने से युक्त सूक्ष्मदर्शियों द्वारा सुई के दोनों सिरों को पढ़ते हैं।
मिलेनियम '73

मिलेनियम '73 8 से 10 नवम्बर 1973 को अमेरिका के टेक्सास के हाउस्टन के एस्ट्रॉडम में डिवाइन लाइट मिशन द्वारा आयोजित एक तीन दिवसीय मुक्त उत्सव था। इस उत्सव में पंद्रह वर्षीय प्रेम रावत यानी गुरू महाराज जी को प्रस्तुत किया गया। Organizers billed the festival as the most significant event in human history which would usher in a thousand years of peace.
इस उत्सव की तीनों दिन संध्या में गुरू महाराज जी का प्रवचन ही इसका आकर्षण था। बिग-बैंड संगीत, रॉक बैंड, संकीर्तन, कोरल कार्य, नृत्य और डिवाइन लाइट मिशन के मुख्य अतिथियों के प्रवचन भी आकर्षण के केंद्र थे। इसमें बड़ी संख्या में मीडिया ने भी हिस्सा लिया।
मिलेनियम '73 को व्यापक लोकप्रियता हासिल हुई. युद्ध-विरोधी अभियान के कार्यकर्ता रेनी डेवीस को डिवाइन लाइट मिशन ने अपना प्रवक्ता नियुक्त किया था, जिसके लोगों का व्यापक ध्यान खींचा। इस उत्सव में प्रसिद्ध पत्रकारों ने भी हिस्सा लिया। कुछ पत्रकारों ने इसे सत्तर के दशक का अहम आयोजन बताया. अमेरिका में डिवाइन लाइट मिशन के इतिहास में यह घटना सबसे अहम थी और गुरू महाराज को अद्वितीय ख्याति मिली. इस उत्सव में करीब 10,000 से 35,000, लोगों ने हिस्सा लिया, जो कि अनुमानित 100,000 से कम था। इसलिए कुछ मीडिया ने इसे निराशाजनक भी बताया. इस उत्सव की वजह से डिवाइन लाइट मिशन कर्ज से घिर गया और अपने प्रबंधन, संचरना और संदेशों में बदलाव करना पड़ा. बाद के दिनों में यह मिशन दो हिस्सों में बंट गया। पश्चिमी दुनिया का जिम्मा खुद महाराज जी ने संभाला और भारत का जिम्मा उनकी मांग और भाई सतपाल महाराज ने संभाला.
दिव्य भास्कर

इतिहास

सन् २००३ में भास्कर समूह ने समाचार-पत्र का प्रकाशन गुजरात में प्रारम्भ किया।
द्वैतवाद

द्वैतवाद और अद्वैतवाद का परस्पर खण्डन-मण्डन

द्वैतवाद के खण्डन के लिए अद्वैतवादी मधुसूदन सरस्वती ने न्यायामृत तथा अद्वैतसिद्धि जैसे ग्रन्थों की रचना की। इसी तरह द्वैतवाद के खण्डन के लिए जयतीर्थ ने बादावली तथा व्यासतीर्थ ने न्यायामृत नामक ग्रंथों की रचना की थी। रामाचार्य ने न्यायामृत की टीका तरंगिणी नाम से लिखी तथा अद्वैतवाद का खण्डन कर द्वैतवाद की पुनर्स्थापना की। फिर तरंगिणी की आलोचना में ब्रह्मानन्द सरस्वती ने गुरुचन्द्रिका तथा लघुचंद्रिका नामक ग्रन्थ लिखे। इन ग्रन्थों को गौड़-ब्रह्मानन्दी भी कहा जाता है। अप्पय दीक्षित ने मध्वमतमुखमर्दन नामक ग्रन्थ लिखा तथा द्वैतवाद का खण्डन किया। वनमाली ने गौड़-ब्रह्मानन्दी तथा मध्वमुखमर्दन का खण्डन किया तथा द्वैतवाद को अद्वैतवाद के खण्डनों से बचाया।
इस प्रकार के खण्डन-मण्डन के आधार उपनिषदों की भिन्न व्याख्याएं रही हैं। उदाहरण के लिए, 'तत्त्वमसि' का अर्थ अद्वैतवादियों ने 'वह, तू है' किया जबकि मध्वाचार्य ने इसका अर्थ निकाला 'तू, उसका है'। इसी प्रकार 'अयम् आत्मा ब्रह्म' का अद्वैतवादियों ने अर्थ निकाला, 'यह आत्मा ब्रह्म है', तथा द्वैतवादियों ने अर्थ निकाला - 'यह आत्मा वर्धनशील है'। इस प्रकार व्याख्याएं भिन्न होने से मत भी भिन्न हो गये।
कालाबाग बांध

इतिहास

दिसंबर 2004 में, पाकिस्तान के राष्ट्रपति जनरल परवेज मुशर्रफ ने घोषणा की कि वह पाकिस्तान के बड़े हितों की सेवा के लिए बांध का निर्माण करेंगे। हालांकि, 26 मई 2008 को, पाकिस्तान के जल और ऊर्जा के संघीय मंत्री राजा परवेज अशरफ ने कहा कि "कालाबाग बांध का निर्माण नहीं किया जाएगा" और खैबर पख्तुनख्वा, सिंध और अन्य हितधारकों के विरोध के कारण इसे रद्द कर दी गई थी।पाकिस्तानी इतिहास में सबसे बुरी बाढ़ के बाद 2010 में, पाकिस्तान के प्रधान मंत्री यूसुफ रजा गिलानी ने कहा कि कालाबाग बांध का निर्माण होने पर बाढ़ क्षति को कम किया जा सकता था।
२५१६ ईसा पूर्व

२५१६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५१६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शिखर (स्थलाकृति)

स्थलाकृतिक विज्ञान में शिखर धरातल पर स्थित वह बिन्दु होता है जिसका उन्नयन उसके आस पास स्थित अन्य सभी बिन्दुओं से अधिक होता है। गणितीय रूप से शिखर उन्नयन का स्थानीय अधिकतम है। स्थलाकृतिक शब्दों में "चोटी", "शीर्ष", "शिखर", "पराकाष्ठा" और "शिरोबिंदु" समानार्थक शब्द हैं।
वैदिक शाखाएँ

मूलवस्तु से निकले हुए विभाग अथवा अंग को शाखा कहते हैं - जैसे वृक्ष की शाखा। वैदिक साहित्य के संदर्भ में वैदिक शाखा शब्द से उन विशेष परंपराओं का बोध होता है जो गुरु-शिष्य-प्रणाली, देशविभाग, उच्चारण की भिन्नता, काल एवं विशेष परिस्थितिजन्य कारणों से चार वेदों के भिन्न-भिन्न पाटों के रूप में विकसित हुई। शाखाओं को कभी कभी 'चरण' भी कहा जाता है। इन शाखाओं का विवरण शौनक के चरणव्यूह और पुराणों में विशद रूप से मिलता है। 
वैदिक शाखाओं की संख्याएँ सब जगह एक रूप में दी गई हों, ऐसा नहीं। फिर, विभिन्न स्थलों में वर्णित सभी वैदिक शाखाएँ आजकल उपलब्ध भी नहीं है। पतंजलि ने ऋग्वेद की 21, यजुर्वेद की 100, सामवेद की 1000 तथा अथर्ववेद की 9 शाखाएँ बताई हैं। किंतु चरणव्यूह में उल्लिखित संख्याएँ इनसे भिन्न हैं। चरणव्यूह से ऋग्वेद की पाँच शाखाएँ ज्ञात होती हैं - शाकलायन, वाष्कलायन, आश्वलायन, शांखायन और मांडूकायन। पुराणों से उसकी केवल तीन ही शाखाएँ ज्ञात होती हैं - शाकलायन, वाष्कलायन और मांडूकायन। यजुर्वेद की दो शाखायें ज्ञात होती है - शुक्ल यजुर्वेद और कृष्ण यजुर्वेद। शुक्ल यजुर्वेद की 85 शाखाओं की चर्चा मिलती है, किंतु आज उनमें से केवल ये चार ही उपलब्ध हैं तैत्तिरीय, मैत्रायणी, कठ और कपिष्ठकलकठशाखा। किंतु कपिष्ठलशाखा कठ की ही एक उपशाखा है। कठशाखा पंजाब में तथा तैत्तिरीय और मैत्रायणी शाखाएँ क्रमश: नर्मदा नदी के निचले प्रदेशों एवं दक्षिण भारत में प्रचलित हुईं। वहाँ उनकी और भी उपशाखाएँ हो गईं। सामवेद की शाखासंख्या पुराणों में १००० बताई गई है। पतंजलि ने भी सामवेद को 'सहस्रवर्त्मा' कहा है। भागवत, विष्णु और वायुपुराणों के अनुसार वेदव्यास के शिष्य जैमिनी हुए। उन्हीं के वंश में सुकर्मा हुए, जिनके दो शिष्य थे - एक हिरण्यनाभ कौसल्य, जो कोसल के राजा थे और दूसरे पौष्पंजि। कोसल की स्थिति पूर्वी (वास्तव में उत्तर पूर्वी) भारत में थी और इस कारण हिरण्यनाभ से चलनेवाली 500 शाखाएँ 'प्राच्य' कहलाई। पौष्यंजि से चलनेवाली 500 शाखाएँ 'उदीच्य' कहलाई। अथर्ववेद की नौ शाखाएँ मिलती हैं। उनमें नाम हैं - पिप्पलाद, स्तौद, मौद, शौनक, जाजल, जलद, ब्रह्मवद, देवदर्श तथा चारणवैद्य। इनमें सर्वाधिक प्रसिद्ध शाखाएँ हैं पिप्पलाद और शौनक।

ऋग्वेद

शौनक के चरणव्यूह में ऋग्वेद की पाँच शाखाओं की तालिका है। ये शाखायें ये हैं- शाकल, बाष्कल, अश्वलायन, शांखायन और माण्डूकायन। वर्तमान समय में इनमें से शाकल और बाष्कल - दो शाखायें प्रचलित हैं।
ऋग्वेद की बाष्कल शाखा में खिलानि हैं, जो शाकल शाखा में नहीं हैं। फिर भी वर्तमान में पुणे में सुरक्षित शाकल शाखा की एक कश्मीरी पाण्डुलिपि में खिलानि पाया गया है।
शाकल शाखा में ऐतरेय ब्राह्मण एवं बाष्कल शाखा में कौषीतकी ब्राह्मण बचा हुआ है।
अश्वलायन शखा का सूत्र साहित्य मिला है जिसमें श्रौत सूत्र, गृह्य सूत्र तथा इनकी गर्ग्य नारायण द्वारा रचित वृत्ति है। गर्ग्य नारायण की वृत्ति ११वीं शताब्दी में देवस्वामी द्वारा रचित एक विषद भाष्य पर आधारित है।
आयरन(III) ऑक्साइड

आयरन (III) ऑक्साइड एक अकार्बनिक यौगिक है।
एल्युशियन रेंज

यह एक प्रमुख पर्वत श्रेणी हैं।
कफ्यू राष्ट्रीय उद्यान

इतिहास

कफ्यू राष्ट्रीय उद्यान की स्थापना 1924 में हुई थी।
अन्टू दिस लास्ट

पुस्तक का सारांश

इस पुस्तक में मुख्य: तीन बातें बताई गई हैं-
(1) व्यक्ति का श्रेय समष्टि के श्रेय में निहित है।
(2) वकील का काम हो या नाई का, दोनों का मूल्य समान ही है, क्योंकि प्रत्येक व्यक्ति को अपने व्यवसाय द्वारा आजीविका चलाने का समान अधिकार है।
(3) मजदूर, किसान और कारीगर का जीवन ही सच्चा और सर्वोत्कृष्ट जीवन है।

पुस्तक का आधार

इस पुस्तक के नाम का आधार बाईबिल की एक कहानी है। अंगूर के एक बाग के मालिक ने अपने बाग में काम करने के लिए कुछ मजदूर रखे। मजदूरी तय हुई एक पेनी रोज। दोपहर को ओर तीसरे पहर शाम को जो बेकार मजदूर मालिक के पास आए, उन्हें भी उसने काम पर लगा दिया। काम समाप्त होने पर सबको एक पेनी मजदूरी दी, जितनी सुबहवाले को, उतनी ही शामवाले को। इसपर कुछ मजदूरों ने शिकायत की, तो मालिक ने कहा, ""मैंने तुम्हारे प्रति कोई अन्याय तो किया नहीं। क्या तुमने एक पेनी रोज पर काम मंजूर नहीं किया था। तब अपनी मजदूरी ले लो और घर जाओ। मैं अंतवाले को भी उतनी ही मजदूरी दूँगा, जितनी पहलेवाले को।""
मिनट

मिनट समय की एक इकाई है। 
एक घंटे में ६० मिनट होते हैं। 
एक मिनट में ६० सैकंड होते हैं। 
1’30’’40’

1 मिनट = 60 सैकंड
1 घंटा = 60 मिनट
1 दिन = 24 घंटे
भारतीय मानवविज्ञान सर्वेक्षण

परिचय

यह अपनी स्‍थापना के 59 वर्ष पूरे कर चुका है और अपने गौरवपूर्ण कार्यकाल में सामान्‍य तौर पर जनता के और विशेषकर 'अत्‍यधिक कमज़ोर' कहे जाने वाले वर्गों के जैव-सांस्‍कृतिक पहलुओं के क्षेत्रों में मानव विज्ञान संबंधी अनुसंधान में प्रयासरत रहा है। इनके अलावा सर्वेक्षण कई अन्‍य समयसंगत गतिविधियों में लगा है जिनमें नृवंश सामग्री और प्राचीन मानव कंकाल अवशेषों को एकत्र करना, उनका संरक्षण करना, उनकी देखरेख करना, उनके बारे में आंकड़े तथा दस्‍तावेज तैयार करना और उनका अध्‍ययन करना शामिल हैं। इन वर्षों में सर्वेक्षण ने कोलकाता स्‍थित अपने मुख्‍यालय और सात क्षेत्रीय केंद्रों, एक उपक्षेत्रीय केंद्र, तथा आठ अन्‍य क्षेत्रीय स्‍टेशनों और नई दिल्‍ली के अपने कैंप कार्यालय की मदद से निरंतर अनुसंधान करते हुए गांव स्‍तर से जानकारियां एकत्र की हैं।
प्रल्हाद शिंदे

उनके कुछ गाने-

आशिकाना और नसीहत आमेज़ कव्वाली - 1975
इस्माइल आज़ाद कव्वाल की चार यादगवार कव्वालियाँ - 1990 
प्रणाम नामु गौतम - 1991
साई मौली - 1995
मेरे साईं - 1996
त्यागी भीमराव - 1996
भीम ज्वालामुखी - 1997
विठ्ठलची वैरी - १ ९९९
टोपीवालियन इशारा केला - 2000
त्रिसरण का टीका (भीम गीत) - २०००
सम्पूर्ण जागरण - 2001
जेजुरीचा राजा - 2001
महिमा मोती महादेवा - 2001
चाला जाऊ अलंडिला - 2001
सांवलिया विठ्ठला - 2001
पंढरीला जौनी येटो - 2001
बप्पा मोरया
माल और सेवा कर

माल और सेवा कर (जीएसटी) भारत भर में एक अप्रत्यक्ष कर लागू है जो केंद्रीय और राज्य सरकारों द्वारा लगाए गए कई कैस्केड करों को बदलता है। इसे संविधान (एक सौ और पहले संशोधन) अधिनियम 2017 के रूप में पेश किया गया था, संविधान 122 वें संशोधन विधेयक के पारित होने के बाद जीएसटी जीएसटी परिषद द्वारा संचालित है और इसके अध्यक्ष भारत के वित्त मंत्री हैं। जीएसटी के तहत, वस्तुओं और सेवाओं को निम्न दरों पर लगाया जाता है, 0%, 5%, 12% और 18% मोटे कीमती और अर्ध कीमती पत्थरों पर 0.25% की एक विशेष दर और सोने पर 3% की दर है। इसके अलावा 15% या अन्य दरें 28% जीएसटी के ऊपर सेसेंट पेय, लक्जरी कारों और तम्बाकू उत्पादों जैसी कुछ वस्तुओं पर लागू होती है। आजादी के 70 वर्षों में सरकार का भारत का सबसे बड़ा कर सुधार होने के बाद, सामान और सेवा कर (जीएसटी) को 30 जून 2017 की आधी रात को शुरू किया गया था, हालांकि कानून बनाने की प्रक्रिया 17 साल लग गई (2000 से जब यह पहला प्रस्ताव था)। संसद के केंद्रीय हॉल में संसद के दोनों सदनों के एक ऐतिहासिक मध्यरात्रि (30 जून से 1 जुलाई 2017) सत्र का शुभारंभ किया गया, लेकिन इसके तुरंत बाद विपक्ष ने बहिष्कार किया और अपनी नाकामी को दिखाने के लिए बाहर चलने का फैसला किया। वही। कांग्रेस के सदस्यों ने जीएसटी प्रक्षेपण का बहिष्कार किया। वे तृणमूल कांग्रेस के सदस्यों, भारत के कम्युनिस्ट पार्टियों और डीएमके के सदस्यों द्वारा शामिल हुए, जिन्होंने कथित तौर पर विद्यमान कराधान प्रणाली के बीच कोई अंतर नहीं पाया, और इसलिए दावा किया कि सरकार केवल मौजूदा कराधान प्रणाली को फिर से रिब्रांड करने की कोशिश कर रही है, लेकिन इसे इससे भी बदतर बना दिया गया है। आम वस्तुओं की मौजूदा दरों में बढ़ोतरी और लक्जरी वस्तुओं की दरें कम करके आम लोग कई आलोचकों ने बताया कि जीएसटी दैनिक सामानों की कीमतों में इजाफा करेगी और कई भारतीयों पर प्रतिकूल प्रभाव डालेगा, खासकर मध्य, निचले मध्य और गरीब वर्ग। जीएसटी को शुरू में एक अप्रत्यक्ष कर के साथ कई अप्रत्यक्ष करों को बदलने का प्रस्ताव दिया गया था। देश की 2 ट्रिलियन डॉलर की अर्थव्यवस्था को नाटकीय तौर पर नयी आकृति प्रदान करने के लिए हालांकि, बढ़ती लागतों और परेशानियों के कारण इसे विभिन्न मोर्चों से तेज आलोचनाओं से पूरा किया गया है जिससे यह आम नागरिकों के कारण होगा। भारत में जीएसटी की दर सिंगापुर जैसे दूसरे देशों में लगाई गई दोगुनी से चार गुना है
तिब्बत में मानवाधिकार हनन

अमनेस्टी इन्टरनेशनल के १९९२ की रिपोर्ट के अनुसार तिब्बत में न्याय के मानक अन्तरराष्ट्रीय स्तर से बहुत नीचे थे।
सूर्यभारती प्रकाशन

सूर्यभारती प्रकाशन हिन्दी पुस्तकों के एक प्रमुख प्रकाशक हैं। इसकी स्थापना 1948 में हुई।यह राष्ट्रवादी लेखकों की पुस्तकें प्रकाशित करता है। नाथुराम गोडसे की आत्मकथा गांधी वध क्यों? यहां से प्रकाशित सबसे चर्चित पुस्तक रही। तेजपाल सिंह धामा की बेगमों की प्रेमकथाएं भी इस संस्थान की बेस्ट सेलर पुस्तक है।
कविराज श्यामलदास

कविराज श्यामलदास () भारत के इतिहासकार थे। आप राजस्थान की संस्कृति और इतिहास के आरम्भिक लेखकों में गिने जाते हैं।

जीवन परिचय

श्यामलदास का जन्म आषाढ़ कृष्ण ७ विक्रम संवत १८९३ को राजस्थान के ढोकलिया ग्राम में हुआ। इनके तीन भाई और दो बहिनें थीं।
इनका अध्ययन घर पर ही हुआ परम्परा से प्राप्त प्रतिभा तो इनमें भरपूर थी। फारसी और संस्कृत में उनका विशेष अध्ययन हुआ। इनका प्रथम विवाह साकरड़ा ग्राम के भादा कलू जी की बेटी के साथ हुआ। इनसे एक पुत्री का जन्म हुआ। दूसरा विवाह मेवाड़ के भड़क्या ग्राम के गाड़ण ईश्वरदास जी की बेटी के साथ हुआ। इनसे संतानें तो कई हुई पर उसमें से दो पुत्रियां ही जीवित रहीं। (क्रांतिकारी बारहठ केसरीसिंह-पृ. 235)।
विक्रम संवत 1927 के वैशाख में उनके पिता का देहावसान हो गया। उस समय श्यामलदास की आयु ३४ वर्ष की थी। पिता के देहावसान के पश्चात् श्यामलदास गांव से उदयपुर आ गये और पिताजी के दायित्व का निर्वहन करने लगे। इसी वर्ष के आषाढ़ में महाराणा शम्भुसिंह जी मातमपूर्सी के लिए श्यामलदास जी उनकी हवेली पर पधारे। तब से महाराणा की सेवा में रहने लगे। राणाजी का स्वर्गवास वि.स. 1931 में हो गया। श्यामलदास इससे बड़े निराश हुए। शम्भुसिंह की मृत्यु के बाद सज्जन सिंह गद्दी पर बैठे।
सज्जनसिंह जी अल्पवयस्क होते हुए भी विलक्षण बुद्धि वाले थे अतः वे श्यामलदास जी के व्यक्तित्व पर मुग्ध थे। गद्दी पर बैठते ही राणा ने श्यामलदास को उसी प्रेम से अपनाया। महाराणा सज्जनसिंह का राजत्व काल बहुत लम्बा नहीं रहा पर उनके उस काल को मेवाड़ का यशस्वी राजत्व काल कहा जा सकता है जिसका श्रेय तत्कालीन प्रधान श्री श्यामलदास को जाता है।

ग्रन्थकारिता

कविराज श्यामलदास ने अपने पिता कमजी दधिवाड़िया सहित मेवाड़ के डौडिया राजपूतों के विषय में दीपंग कुल प्रकाश नामक विस्तृत कविता की रचना की थी। उदयपुर राज्य के शासक महाराणा सज्जन सिंह ने मेवाड़ के प्रामाणिक इतिहास लेखन का उत्तरदायित्व कविराज श्यामलदास को सौंपा था। वीर विनोद नामक यह पुस्तक मेवाड़ में लिखित प्रथम विस्तृत इतिहास है। महाराणा सज्जन सिंह के उत्तराधिकारी महाराणा फ़तेह सिंह इस इतिहास के प्रकाशन के प्रति उदासीन थे। इस कारण यह पुस्तक १९३० ई. तक प्रकाशित नहीं हुई।

वार्ताकार तथा शिक्षक

कविराज श्यामलदास महाराणा सज्जन सिंह के विश्वासपात्र थे। १८८१ के भील विद्रोह की समस्या के समाधान का कार्य कविराज श्यामलदास ने ही संपन्न किया। आपके शिष्य, गौरीशंकर हीराचंद ओझा भी सुप्रसिद्ध इतिहासकार तथा लेखक थे।

सम्मान और पुरस्कार

ब्रिटिश सरकार ने कविराज को महामहोपाध्याय की उपादि प्रदान की तथा केसरे हिन्द के सम्मान से सम्मानित किया।
दोस्ताना (1980 फ़िल्म)

संक्षेप

विजय (अमिताभ बच्चन) और रवि (शत्रुघ्न सिन्हा) एक दूसरे के सबसे अच्छे दोस्त हैं और दोनों एक दूसरे पर बहुत भरोसा करते हैं। विजय एक पुलिस अधिकारी है और रवि वकील है। विजय अपराधियों को पकड़ता है, जबकि रवि उन अपराधियों को बाहर निकलवाता है। उसे डागा (प्रेम चोपड़ा) द्वारा काम पर रख लिया जाता है। एक दिन विजय और रवि, शीतल (ज़ीनत अमान) से अलग-अलग जगहों और समय पर मिलते हैं और दोनों को उससे प्यार हो जाता है। जहां विजय अपने प्यार के बारे में जता चुका है और शीतल द्वारा उसे पसंद किया जाता है, वहीं रवि की शीतल पर एकतरफा मोहब्बत है।
रवि शीतल के लिए अपने प्यार के बारे में विजय को बताता है, जो तहस-नहस हो जाता है लेकिन रवि के लिए अपने प्यार का बलिदान करने का फैसला करता है। हालाँकि, एक गलतफहमी होती है जब डागा विजय और रवि की दोस्ती को तोड़ने के लिए विजय और शीतल की एक तस्वीर रवि को दिखाकर उकसाता है। विजय और रवि पहली बार प्रतिद्वंद्वी बन जाते हैं। फिल्म के बाकी हिस्से विजय और डागा के बीच संघर्ष को दिखाते हैं। गलतफहमी के बाद, रवि डागा की तरफ हो जाता है, लेकिन बाद में सच्चाई जान जाता है और अपने कार्यों के लिए प्रायश्चित करता है।
जिब्राल्टर जलसन्धि

भौगोलिक इतिहास व भविष्य

आज से ५९ लाख वर्ष पूर्व जिब्राल्टर जलसन्धि धीरे-धीरे बन्द हो गई और भूमध्य सागर और अटलांटिक का सम्पर्क टूट गया। समय के साथ भूमध्य सागर सूखता गया और इसके पानी में नमक का संकेंद्रण (कोन्सन्ट्रेशन) बढ़ता गया। अनुमान लगाया जाता है कि यदि आज जिब्राल्टर जलसन्धि बन्द हो जाए तो १००० वर्षों में भूमध्य सागर का अधिकतर पानी सूख जाएगा और यह एक फैली हुई नमक से भरी द्रोणी बन जाएगी। आज से लगभग ५३.३ लाख सालों पहले जलसन्धि खुलने लगी। यह पहले तो रुक-रुक के हुआ लेकिन फिर जलसन्धि पूरी तरह खुल गई। इस से अटलांटिक महासागर का पानी भयंकर बहाव से भूमध्य सागर में गिरने लगा। अनुमान लगाया जाता है कि भूमध्य सागर को पूरी तरह भरने में कुछ महीनो से लेकर २ वर्षों तक का समय लगा। भूमध्य सागर का फ़र्श अटलांटिक से लगभग १ किमी नीचे है और इस प्रवाह में आधुनिक अमेज़न नदी से १००० गुना अधिक प्रतिसैकिंड की जलमात्रा दहाड़ती हुई भूमध्य सागर में गिरी होगी।
भविष्य में अफ़्रीका और यूरोप की लगातार कम होती दूरी से आज से लाखों वर्ष बाद यह जलसन्धि फिर से बन्द हो जाएगी और भूमध्य सागर में शुष्किकरण फिर होने लगेगा।
राष्ट्रीय पुस्तक न्यास, भारत

राष्ट्रीय पुस्तक न्यास (नेशनल बुक ट्रस्ट) भारत सरकार के मानव संसाधन विकास मंत्रालय के अधीन स्वायत्तशासी संगठन (प्रकाशन समूह) है। इसकी स्थापना 1957 में हुई थी। इसके कार्य हैं -
(1) प्रकाशन
(२) पुस्तक पठन को प्रोत्साहन
(3) विदेशों में भारतीय पुस्तकों को प्रोत्साहन
(4) लेखकों और प्रकाशकों को सहायता
(5) बाल साहित्य को बढ़ावा देना
यह विभिन्न श्रेणियों के अर्न्तगत हिंदी, अंग्रेजी तथा अन्य प्रमुख भारतीय भाषाओँ एवं ब्रेल लिपि में पुस्तकें प्रकाशित करता है। यह हर दूसरे वर्ष नई दिल्ली में 'विश्व पुस्तक मेले' का आयोजन करता है, जो एशिया और अफ्रीका का सबसे बड़ा पुस्तक मेला है। यह प्रतिवर्ष 14 से 20 नवम्बर तक 'राष्ट्रीय पुस्तक सप्ताह' भी मनाता है।
ज़ोरावर चन्द बख्शी

परिवार और प्रारंभिक जीवन

बख्शी के पिता, बहादुर बख्शी लाल चंद लाऊ, ब्रिटिश भारतीय सेना में सिपाही थे। उनका परिवार गुहाना के तहसील गुर्जरखान रावलपिंडी जिले के गांव से था। उस क्षेत्र के कई अन्य गैर-मुस्लिमों के साथ, उनके परिवार को पाकिस्तान की स्वतंत्रता के बाद भारत में स्थानांतरित करना पड़ा। विभाजन से पहले, उन्होंने 1 9 42 में रावलपिंडी के गॉर्डन कॉलेज से स्नातक किया।

सैन्य कैरियर और प्रमुख पुरस्कार

उन्हें 1 9 43 में ब्रिटिश भारतीय सेना के बलूच रेजिमेंट में नियुक्त किया गया। बाद में उन्होंने रॉयल कॉलेज ऑफ़ डिफेंस स्टडीज (आरसीडीएस), यूके में भी एक कोर्स किया। उनकी पहली बड़ी लड़ाई द्वितीय विश्व युद्ध में बर्मा में जापानी के खिलाफ थी, जहां उन्होंने एक भारी गढ़वाली जापानी स्थिति पर काबू पाने के लिए मेस्पन इन डिस्पैप्स में अर्जित किया। बर्मा की मुक्ति के बाद, उन्होंने जापानी नियंत्रण से मलेशिया को मुक्त करने के लिए संचालन में भाग लिया, अपनी भूमिका के लिए मेजर के पद के लिए एक फास्ट ट्रैक प्रचार अर्जित किया।
1 9 47 में भारत के विभाजन के बाद, उन्हें भारतीय सेना के 5 वें गोरखा राइफल्स रेजिमेंट में स्थानांतरित कर दिया गया था। 1 947-19 48 के भारत के युद्ध में उन्हें जुलाई 1 9 48 में वीर चक्र से सम्मानित किया गया था। इसके तुरंत बाद उन्हें 1 9 4 9 में मैकग्रेगर पदक से सम्मानित किया गया। 1 9 65 में भारत-पाकिस्तान युद्ध में, वह पाकिस्तानी सेनाओं से हाजी पीर पास के कब्जे में महत्वपूर्ण भूमिका निभाता था, जिसके लिए उन्हें महा वीर चक्र से सम्मानित किया गया था।  1 9 60 के दशक के शुरू में उन्होंने एक संयुक्त राष्ट्र ऑपरेशन में अपनी बटालियन का नेतृत्व किया, जिसने कंटांगा प्रांत के कोंगा से अलग होने के लिए विश्व सेवा पदक किया गया। 1 9 6 9 -70 में, वह पूर्वोत्तर भारत में सफल आतंकवाद विरोधी आपरेशन का नेतृत्व किया। 1 9 71 के भारत-पाकिस्तान युद्ध के दौरान उस क्षेत्र के कब्जे में महत्वपूर्ण भूमिका निभाई थी, जिसे अब चिकन-गर्दन क्षेत्र के रूप में जाना जाता है, जिसके लिए उन्हें परम विशिष्ट सेवा पदक से सम्मानित किया गया था। उन्हें भारतीय सेना में लोकप्रिय रूप से "ज़ोरू" के नाम से जाना जाता है
ग्रीष्मकालीन पैरालंपिक खेल

ग्रीष्मकालीन पैरालंपिक खेल एक अंतरराष्ट्रीय बहु-खेल प्रतियोगिता है जहां शारीरिक अक्षमता (विकलांगता) वाले खिलाड़ियों का मुकाबला होता है।
मेहगांव विधानसभा क्षेत्र (मध्य प्रदेश)

See Also

मेहगांव